Stevo Žufić

Vijećnička pitanja

1. Svjedoci smo propadanja Agrokora a izuzetno smo zainteresirani jer je jedan od naših najvećih gospodarskih subjekta Agrolaguna u sastavu Agrokor grupe. Radi se o interesu velikih broja zaposlenih i kooperanata ali i cijele zajednice jer je Agrolaguna izuzetno važno poduzeće.

Bojim se da bi nam se mogle desiti posljedice a moglo bi nam se desiti da nam dođu i novi vlasnici, možda i iz Rusije koji sa našim krajem sa našim podnebljem nemaju ništa zajedničkoga. Nemam ništa protiv nikoga ali to za našu Poreštinu nije dobro.

Nije ni pravedno.

Agrolaguna je počela sa Cantinom Sociale. Evo ovdje imam akte o osnivanju 1934. i 35. Osnivači – ulagači su bili naši djedovi i pradjedovi njih 400. I moj djed Kadum Josip je jedan od tih 400 osnivača. Nakon Cantine sociale došla je zadruga, pa PIK, pa Plava Laguna, pa Agrolaguna. Naši su ljudi ulagali u početak Agrolagune svoj kapital, a kasnije svo vrijeme rasta i razvoja svoj veliki trud i rad za naš kraj, za bolje sutra.

No nekim čudnim Hudinijevskim abra – kadabra metodama u jednom momentu to je vlasništvo, to sve šta smo mi, naši djedovi, svi oni zaposleni radnici, generacije naših vrijednih ljudi – sve je to vlasnički nestalo, vlasnik je na kraju postao Agrokor.

Mi svi, svi oni koji su desetljećima ulagali i radili nisu od toga vidjeli ni lipe. To je velika nepravda.

Sada je vrijeme da učinimo sve i da vratimo Agrolagunu u naše ruke, da se uključimo u proces rastakanja Agrokora, ako treba da platimo onoliko malo koliko su i oni platili umanjeno za naša ulaganja u početak Agrolagune i u razvoj svih tih godina.

Pitanje gradonačelniku Štifaniću i zamjeniku Pršuriću koji je zadužen za gospodarstvo: Šta poduzimate vi osobno, naš Grad Poreč da se zaštite naši interesi u Agrolaguni, da se sačuvaju radna mjesta i da se Agrolaguna vrati u naše ruke, u ruke naših građana, našega grada.

1. Završeno je prikupljanje ponuda za izgradnju nove škola ne Finidi.

Imam informaciju da se je prihvatila viša ponuda Radnika Križevci u iznosu od 63.095.000 kn a ne više od 1,3 mil kn niža ponuda. Navodno, radi se o nekim beznačajnim razlozima zašto su jeftinije ponude odbijene, a ponuđače se nije ni pozvalo na ispravak sitnih administrativnih grešaka nego se je odmah prihvatila viša ponuda Radnika iz Križevaca za kojega se je u javnosti već dulje vrijeme pričalo da će dobiti taj posao. I dobio je.

Pitanje Gradonačelniku Štifaniću i zamjeniku Pršuriću je je li istina da je prihvaćena viša ponuda za 1,3 mil kn na štetu našega grada a ne jeftinija ponuda.

Također osim pitanja predlažem da formiramo povjerenstvo ovoga vijeća u sastavu Sladonja Vlado, Kosić Ljubo, Šaškin Danijel, Prgić Dražen i Stevo Žufić i da kao povjerenstvo izvršimo uvid u dokumentaciju u uvjerimo se da nije istina da se je Grad Poreč oštetio za 1,3 mil kn i o tome obavijestimo sve vijećnike i javnost na konferenciji za tisak.